CELEX: 62006TJ0026
Language: el
Date: 2010-09-13
Title: Απόφαση του Γενικού Δικαστηρίου (έκτο τμήμα) της 13ης Σεπτεμβρίου 2010.#Trioplast Wittenheim SA κατά Ευρωπαϊκής Επιτροπής.#Ανταγωνισμός - Συμπράξεις - Αγορά βιομηχανικών σάκων από πλαστικό - Απόφαση διαπιστώνουσα παράβαση του άρθρου 81 ΕΚ - Διάρκεια της παραβάσεως - Πρόστιμα - Σοβαρότητα της παραβάσεως - Ελαφρυντικές περιστάσεις - Συνεργασία κατά τη διοικητική διαδικασία - Αναλογικότητα.#Υπόθεση T-26/06.

Απόφαση του Γενικού Δικαστηρίου (έκτο τμήμα) της 13ης Σεπτεμβρίου 2010 – Trioplast Wittenheim κατά Επιτροπής
      (Υπόθεση T-26/06)
      «Ανταγωνισμός – Συμπράξεις – Αγορά βιομηχανικών σάκων από πλαστικό – Απόφαση διαπιστώνουσα παράβαση του άρθρου 81 ΕΚ – Διάρκεια της παραβάσεως – Πρόστιμα – Σοβαρότητα της παραβάσεως – Ελαφρυντικές περιστάσεις – Συνεργασία κατά τη διοικητική διαδικασία – Αναλογικότητα»
      1.                     Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Η Επιτροπή φέρει το βάρος αποδείξεως
            της παραβάσεως και της διαρκείας της – Εύρος του βάρους αποδείξεως – Απόδειξη περί αποστασιοποιήσεως από τις βαρύνουσες την
            επιχείρηση αποφάσεις που ελήφθησαν κατά τη διάρκεια συνεδριάσεων (Άρθρο 81 § 1 ΕΚ) (βλ. σκέψεις 39-42, 47-48)
      2.                     Ανταγωνισμός – Πρόστιμα – Αλληλέγγυα ευθύνη για την πληρωμή – Προσδιορισμός του ύψους του προστίμου που πρέπει να καταβάλει
            η εις ολόκληρον ευθυνομένη επιχείρηση – Επιχείρηση που μεταβιβάσθηκε επανειλημμένως κατά τη διάρκεια της παραβάσεως – Διαδοχή
            κατά το παρελθόν πλειόνων μητρικών εταιριών (Κανονισμός 1/2003 του Συμβουλίου· ανακοίνωση 98/C 9/03 της Επιτροπής) (βλ. σκέψεις
            69-72)
      3.                     Ανταγωνισμός – Πρόστιμα – Ύψος – Προσδιορισμός – Κριτήρια – Σοβαρότητα της παραβάσεως – Εκτίμηση – Συνυπολογισμός της οικονομικής
            καταστάσεως κατά τον χρόνο διαπράξεως της παραβάσεως (Κανονισμός 1/2003 του Συμβουλίου, άρθρο 23 § 3· ανακοίνωση 98/C 9/03
            της Επιτροπής) (βλ. σκέψεις 80-82)
      4.                     Ανταγωνισμός – Πρόστιμα – Ύψος – Προσδιορισμός – Κριτήρια – Σοβαρότητα της παραβάσεως – Ελαφρυντικές περιστάσεις – Παθητικός
            ρόλος ή ρόλος ουραγού, τον οποίο διαδραματίζει η επιχείρηση – Κριτήρια εκτιμήσεως (Κανονισμός 1/2003 του Συμβουλίου, άρθρο
            23 § 3· ανακοίνωση 98/C 9/03 της Επιτροπής, σημείο 3) (βλ. σκέψεις 92-94)
      5.                     Ανταγωνισμός – Πρόστιμα – Ύψος – Προσδιορισμός – Ανώτατο ύψος – Υπολογισμός – Κύκλος εργασιών που λαμβάνεται υπόψη – Σωρευτικός
            κύκλος εργασιών τον οποίο πραγματοποιεί το σύνολο των εταιριών που απαρτίζουν την οικονομική οντότητα η οποία ενεργεί ως επιχείρηση
            (Κανονισμός 1/2003 του Συμβουλίου, άρθρο 23 § 2· ανακοίνωση 98/C 9/03 της Επιτροπής, σημείο 5) (βλ. σκέψεις 112-113, 115,
            145)
      6.                     Ανταγωνισμός – Πρόστιμα – Ύψος – Προσδιορισμός – Εξουσία εκτιμήσεως της Επιτροπής – Συνολικό ποσό των προστίμων που υπερβαίνει
            τον γενικό όγκο της σχετικής αγοράς – Παραβίαση της αρχής της αναλογικότητας – Δεν υφίσταται (Κανονισμός 1/2003 του Συμβουλίου,
            άρθρο 23 § 2) (βλ. σκέψεις 143-145)
      Αντικείμενο 
      
         
               Αίτημα μερικής ακυρώσεως της αποφάσεως C(2005) 4634 τελικό της Επιτροπής, της 30ής Νοεμβρίου 2005, περί διαδικασίας εφαρμογής
                  του άρθρου 81 [ΕΚ] (Υπόθεση COMP/F/38.354 – Βιομηχανικοί σάκοι), η οποία αφορά σύμπραξη στο πλαίσιο της αγοράς πλαστικών βιομηχανικών
                  σάκων, και, επικουρικώς, αίτημα μειώσεως του επιβληθέντος στην προσφεύγουσα προστίμου.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή. 
               
            
         
                  2)
               
               
                  
               
               
                  	Καταδικάζει την Trioplast Wittenheim SA στα δικαστικά έξοδα.